छुट्टी लेइऐ शानो मजालतै गी जाने आली इक रफूजिऐं दी बसा च चढ़ी गेई। मन ओदा बड़ा घबरा दा दा हा के उनें गी कुत्थैं तुप्पै, नेईं लबगंन तां ओ के करग कुत्थैं रौग ? बसा दा तक्का लग्गा ते शानो सम्बलिऐ खड़ोई गेई।"बेई जाओ बादशाहो खड़ोते दे की ओ।" कलीण्डरै शानो गी आक्खेआ। शानो गी इआं सेई होआ के कलीडरै उसी बौने गी नेईं आक्खेआ- आरके दिआं गुब्बां कराइआं न। शानो बौंदी कुत्थैं, कुतै तिल रखने गी थार नेहा। जिन्नियां सबारिआं हिआं ऊन्निआं गै अन्दर कलीण्डरै गण्डीं ताई तुआंई करोआइयां ते इक टूल रक्खिऐ "इत्थैं बेई जाओ" शानो गी बोलेआ, भीड़ बड़ी ही पर शानो बेई गेई। किसै चाली कैम्पे तगर तां जाना गै। डरैबर शीशा फरकाए फरकाइऐ बिचलिऐं सबारिऐं गी दिक्खा दा हा, ओदी नजर भीड़े’ च तंग होइऐ बैठी दी शानो ऊप्पर पेई, उस ने कलीण्डरे गी सद्दिए फ्रंट सीटै आस्तै सारत करिऐ आक्खेआ,